Document ID: /roh_data/filtered/fineweb-2-filterrobots_roh.jsonl.gz/34715

Il Museum d’Engiadina bassa dà tanter oter impustüt eir invista in üna autentica chasa paurila Engiadinaisa.
Il cuntschaint fotograf Svizzer Peter Ammon, nat 1924, vaiva fotografà i’ls ons 1954 fin 1959 (voul dir precis i’ls ons da la fundaziun dal museum d’Engiadina Bassa) cun sia camera speciala quista vita paurila autentica illas chasas da nossa regiun. Las fotografias in culur e fich ota qualità vegnan uossa muossadas illa nouva exposiziun speciala dal museum. Quai in gronds formats e scumpartidas in divers locals sün quatter plans, da la stalla i’l plan suot fin sü suot tet pro la fascinanta stüva da Lavin chi datescha dals ons 1550. Ils purtrets augmaintan l’impreschiun autentica dals locals i’l museum. Forsa dafatta cha ün‘o l’otra persuna as cugnuoscha amo sün üna da las fotografias?
Ün film, infuormaziuns sur dal fotograf e sia vita, sia tecnica da lavurar e la naschentscha da las fotografias muossadas cumpleteschan l’exposiziun.
L’exposiziun es averta a partir dals 20 settember 2020 fin in october 2021 dürant las normalas uras d’avertüra dal museum.
Museum d'engiadina bassa Scuol
Plaz 66B
7550 Scuol
Tel. +41 79 438 36 64 (Herr Peter Langenegger)